wannaphong/clean_thaiwikipedia huggingface dataset:
# เจ้าหญิงเอลีซาแบ็ต ดัชเชสแห่งบราบันต์
เจ้าหญิงเอลีซาแบ็ต เตแรซ มารี เอแลน ดัชเชสแห่งบราบันต์  (, ; 25 ตุลาคม พ.ศ. 2544) เป็นรัชทายาทในราชบัลลังก์เบลเยียม เป็นพระราชธิดาพระองค์ใหญ่ในสมเด็จพระราชาธิบดีฟีลิปแห่งเบลเยียมและสมเด็จพระราชินีมาตีลด์แห่งเบลเยียม มีพระอิสริยยศเป็น "ดัชเชสแห่งบราบันต์"Text in French of the 2001 amendment: « Le titre de Duc de Brabant ou de Duchesse de Brabant sera toujours porté, à l'avenir, par le Prince ou la Princesse, fils aîné ou fille aînée du Roi, et, à défaut, par le Prince ou la Princesse, fils aîné ou fille aînée du fils aîné ou de la fille aînée du Roi. » หลังจากที่สมเด็จพระราชาธิบดีอัลแบร์ที่ 2 แห่งเบลเยียม พระอัยกาธิราชของพระองค์ทรงสละราชสมบัติ โดยมีพระราชบิดาของพระองค์สืบราชสมบัติเมื่อวันที่ 21 กรกฎาคม พ.ศ. 2556Belgium's King Albert II gives up throne to son 

 รัชทายาท 
รัฐสภาเบลเยียมได้มีการผ่านกฎหมายว่าด้วยการสืบราชสันตติวงศ์โดยถือสิทธิของบุตรหัวปีประมาณสิบปีก่อนหน้าวันพระราชสมภพ จึงหมายความว่าแม้กระทั่งพระองค์จะมีพระอนุชาที่ทรงพระเยาว์กว่าอีกสองพระองค์ แต่พระองค์ก็ยังคงอยู่ในลำดับที่หนึ่งในการสืบราชบัลลังก์ในฐานะของพระราชธิดาพระองค์ใหญ่ และเมื่อนั้นพระองค์จะเสวยราชย์ขึ้นเป็นสมเด็จพระราชินีนาถแห่งชาวเบลเยียมเป็นพระองค์แรก

โดยปกติแล้วพระราชโอรสขององค์มกุฎราชกุมารนั้นจะได้รับพระราชทานบรรดาศักดิ์ "เคานต์แห่งแอโน" ซึ่งได้มีการคาดการณ์ไว้สำหรับก่อนวันประสูติของพระองค์ว่าจะทรงให้เฉลิมพระนามเป็น "เคาน์เตสแห่งแอโน" สำหรับเจ้าหญิงเอลีซาแบ็ต แต่อย่างไรก็ตามได้มีพระบรมราชโองการให้เลิกการพระราชทานบรรดาศักดิ์นี้อีกต่อไป

 พระอิสริยยศ 
 25 ตุลาคม พ.ศ. 2544 – 21 กรกฎาคม พ.ศ. 2556 : เจ้าหญิงเอลีซาแบ็ตแห่งเบลเยียม
 21 กรกฎาคม พ.ศ. 2556 – ปัจจุบัน : เจ้าหญิงเอลีซาแบ็ตแห่งเบลเยียม ดัชเชสแห่งบราบันต์

 พงศาวลี
# โอกุสต์ เดอ โบอาร์แน
โอกุสต์ เดอ โบอาร์แน (9 ธันวาคม 1810 - 28 มีนาคม 1835) เป็นเจ้าชายพระราชสวามีพระองค์แรกในสมเด็จพระราชินีนาถมารีอาที่ 2 แห่งโปรตุเกส นอกจากนี้พระองค์ยังเป็นดยุกแห่งล็อยช์เทินแบร์ค เจ้าชายแห่งไอชเต็ท และดยุกแห่งซางตาครูซในสิทธิของพระองค์เอง เป็นพระราชนัดดาบุญธรรมของจักรพรรดินโปเลียนที่ 1 เเห่งฝรั่งเศส

thumb|left|ตราประจำพระองค์ โอกุสต์ เดอ โบอาร์แน
โอกุสต์ เดอ โบอาร์แน ประสูติเมื่อวันที่ 9 ธันวาคม ค.ศ. 1810 ที่เมืองมิลาน แคว้นลอมบาร์เดีย ราชอาณาจักรอิตาลี พระองค์เป็นพระราชโอรสของเออแฌน เดอ โบอาร์แน พระโอรสบุญธรรมของจักรพรรดินโปเลียนที่ 1 กับเจ้าหญิงออกุสตาแห่งบาวาเรีย พระองค์เป็นพระราชนัดดาของสมเด็จพระจักรพรรดินีโฌเซฟีน

หลังจากมีพระชนมายุได้ 24 พรรษา พระองค์ก็ได้อภิเษกสมรสกับสมเด็จพระราชินีนาถมารีอาที่ 2 แห่งโปรตุเกสซึ่งขณะนั้นมีพระชนมายุ 15 พรรษา  ในวันอภิเษกสมรสพระองค์ก็ได้รับการสถาปนาให้เป็นเจ้าชายพระราชสวามีทันที หลังจากนั้นในวันที่ 26 มกราคม พ.ศ. 2378 ทั้งสองพระองค์ก็เสด็จมายังลิสบอน และโอกุสต์เริ่มประชวรและสิ้นพระชนม์เมื่อสองเดือนต่อมา

เนื่องจากการสิ้นพระชนม์อย่างรวดเร็วของโอกุสต์ เดอ โบอาร์แน ส่งผลให้พระองค์และสมเด็จพระราชินีนาถมารีอาที่ 2 แห่งโปรตุเกส ไม่มีพระราชโอรส-พระราชธิดาด้วยกัน

หนึ่งปีต่อมาสมเด็จพระราชินีนาถมารีอาที่ 2 แห่งโปรตุเกสทรงอภิเษกสมรสใหม่กับเจ้าชายเฟอร์ดินานด์แห่งแซ็กซ์-โคบูร์กและก็อตธา เพราะโอกุสต์ เดอ โบอาร์แนเสด็จสิ้นพระชนม์ไปก่อน จึงไม่ได้รับการสถาปนาให้ครองราชย์บัลลังก์ร่วมกับพระมเหสี ซึ่งพระราชสวามีพระองค์ต่อมาของสมเด็จพระราชินีนาถมารีอาที่ 2 ได้กลายเป็นผู้ก่อตั้งราชวงศ์บราแกนซา-แซ็กซ์-โคบูร์ก-ก็อตธา

แหล่งข้อมูลอื่น

 A listing of the Ducal family of Leuchtenberg
# กาฬโรค
กาฬโรค  เป็นโรคติดเชื้อถึงตายที่เกิดจากเอ็นเทอโรแบคทีเรีย Yersinia pestis ซึ่งตั้งตามชื่อนักวิทยาแบคทีเรียชาวฝรั่งเศส-สวิส อเล็กซานเดอร์ เยอร์ซิน กาฬโรคเป็นโรคที่อยู่ในสัตว์ฟันแทะ และหมัดเป็นตัวแพร่สู่มนุษย์ โรคดังกล่าวรู้จักกันตลอดประวัติศาสตร์ เนื่องจากขอบเขตการเสียชีวิตและการทำลายล้างที่โรคอื่นเทียบไม่ได้ กาฬโรคเป็นโรคระบาดหนึ่งในสามโรคที่ต้องรายงานต่อองค์การอนามัยโลก (อีกสองโรค คือ อหิวาตกโรคและไข้เหลือง) กระทั่งเดือนมิถุนายน 2550[WHO IHR Brief No. 2. Notification and other reporting requirements under the IHR (2005). http://www.who.int/ihr/ihr_brief_no_2_en.pdf]
 
กาฬโรคสามารถแพร่ในอากาศ ผ่านการสัมผัสโดยตรง หรือโดยอาหารหรือวัสดุที่ปนเปื้อน ขึ้นอยู่กับการติดเชื้อที่ปอดหรือสภาพสุขาภิบาล อาการของกาฬโรคขึ้นอยู่กับบริเวณที่มีเชื้อมากในแต่ละบุคคล เช่น กาฬโรคที่ต่อมน้ำเหลือง (bubonic plague) กาฬโรคแบบโลหิตเป็นพิษ (septicemic) ในหลอดเลือด กาฬโรคแบบมีปอดบวม (pneumonic plague) ในปอด ฯลฯ กาฬโรครักษาได้หากตรวจพบเร็ว และยังระบาดอยู่ในบางส่วนของโลก
# เว็บเพจสถิต
เว็บเพจสถิต หรือ สแตติกเว็บเพจ  คือเว็บเพจที่ถูกส่งออกมาเหมือนกับที่เก็บบันทึกไว้ ซึ่งตรงข้ามกับเว็บเพจพลวัตที่สร้างขึ้นโดยเว็บแอปพลิเคชัน

เว็บเพจสถิตมักจะเป็นเอกสารเอชทีเอ็มแอลที่เก็บบันทึกเป็นแฟ้มข้อมูลในระบบแฟ้ม และถูกจัดเตรียมให้ใช้งานได้ด้วยเว็บเซิร์ฟเวอร์บนเอชทีทีพี (ถึงกระนั้นก็ตาม ยูอาร์แอลที่ลงท้ายด้วย ".html" ก็ไม่ได้เป็นเว็บเพจสถิตเสมอไป) อย่างไรก็ดี การตีความหมายศัพท์อย่างหลวม ๆ รวมไปถึงเว็บเพจที่เก็บบันทึกในฐานข้อมูล และเว็บเพจต่าง ๆ ที่จัดรูปแบบโดยใช้แม่แบบและให้บริการผ่านทางแอปพลิเคชันเซิร์ฟเวอร์ ตราบเท่าที่เว็บเพจนั้นไม่ถูกเปลี่ยนแปลงและนำเสนออย่างที่เก็บบันทึกโดยพื้นฐาน

เว็บเพจสถิตเหมาะสำหรับเนื้อหาที่ไม่จำเป็นต้องอัปเดตหรืออัปเดตเพียงนาน ๆ ครั้ง อย่างไรก็ตาม การบำรุงรักษาเว็บเพจสถิตในฐานะแฟ้มข้อมูลจำนวนมหาศาลไม่อาจปฏิบัติได้หากปราศจากเครื่องมืออัตโนมัติ การทำให้เป็นส่วนบุคคลหรือความสามารถในการโต้ตอบต้องทำงานด้านไคลเอนต์ ซึ่งก็มีข้อจำกัดของมัน
# ยูกิ อังไกรนี คาโต
ยูกิ อังไกรนี คาโต (2 เมษายน ค.ศ. 1995) เป็นนักแสดง และนางแบบหญิงชาวอินโดนีเซียลูกครึ่งญี่ปุ่น ใน ค.ศ. 2013 ยูกิได้แสดงในภาพยนตร์ Operation Wedding ของอาดีปาตี ดลเก็น และได้ร้องเพลงในภาพยนตร์นั้นด้วย

ประวัติ
ยูกิ คาโต เป็นลูกสาวนแรกของคู่ครองชาวอินโดนีเซียเชื้อสายญี่ปุ่น ตวีนาวาตีกับทาเกชิ คาโต ยูกิมีน้องสาวสองคนชื่อว่า เรนะ เมซีเลีย คาโต (Reina Meisilia Kato) กับซากูระ เดสซีซาร์ คาโต (Sakura Des Caesar Kato) ทั้งหมดอาศัยที่โกตาวีซาตา, จีบูบูร์, จาการ์ตาตะวันออก
# เกาะสเตแฟนส์สัน
เกาะสเตแฟนส์สัน  เป็นเกาะที่ไม่มีผู้คนอยู่อาศัยในกลุ่มเกาะอาร์กติกแคนาดา นอกชายฝั่งทางตะวันออกเฉียงเหนือของเกาะวิกตอเรีย ในนูนาวุต ประเทศแคนาดา มีพื้นที่ 4,463 ตร.กม. (1,723 ตร.ไมล์) เป็นเกาะใหญ่เป็นอันดับ 128 ของโลก และใหญ่เป็นอันดับ 27 ของประเทศแคนาดา

ชาวยุโรปกลุ่มแรกค้นพบเกาะนี้ในปี ค.ศ. 1917 โดย สตอร์เกอร์ ที. สตอร์เคอร์สัน ที่เดินทางมากับนักสำรวจชาวแคนาดา วิลจาลเมอร์ สเตแฟนส์สัน (Vilhjalmur Stefansson) ซึ่งเกาะได้ตั้งชื่อตามเขา
# อี ฮา-อี
อี ฮา-อี (เกิด 23 กันยายน ค.ศ. 1996) เป็นที่รู้จักในชื่อ อี ไฮ เป็นนักร้องและนักแต่งเพลงชาวเกาหลีใต้ เธอได้รับความสนใจเป็นครั้งแรกในฐานะรองชนะเลิศในรายการ เคป็อปสตาร์ซีซั่น 1 ทางช่องเอสบีเอสในปี 2012

อี ไฮ ออกซิงเกิลแรกกับวายจีเอนเตอร์เทนเมนต์ "1.2.3.4" เมื่อวันที่ 28 ตุลาคม ค.ศ. 2012 เพลงติดอันดับ 1 ด้วยยอดขาย 667,549 ดาวน์โหลดในสัปดาห์แรก ในปีเดียวกัน เธอได้รับการเสนอชื่อเข้าชิงรางวัลเวิลด์มิวสิกอะวอดส์สาขาเพลงยอดเยี่ยมและมิวสิกวิดีโอยอดเยี่ยม ในงานประกาศรางวัลเอ็มเน็ตเอเชียนมิวสิกอะวอดส์ เธอยังได้เข้าชิงอีกสี่รางวัล รวมถึงรางวัลศิลปินแห่งปี และเพลงแห่งปี ในปี 2013 เธอออกสตูดิโออัลบั้มแรก เฟิสต์เลิฟ (First Love) เมื่อวันที่ 7 มีนาคม ค.ศ. 2013

ในปี 2020 เธอเซ็นสัญญากับค่ายเพลงฮิปฮอปอาร์แอนด์บี เอโอเอ็มจี และออกอัลบั้มชุดที่สี่ โฟร์โอนลี ในเดือนกันยายน 2021

ผลงานเพลง

สตูดิโออัลบั้ม
 First Love (2013)
 Seoulite (2016)
 Lee Hi Japan Debut Album (2018)
 4 Only (2021)
# แชชุฟ
แชชุฟ (, ; ; ; ;) เป็นเมืองทางตะวันออกเฉียงใต้ของประเทศโปแลนด์ มีประชากร 182,548 คน ในปี ค.ศ. 2013 ตั้งอยู่บนฝั่งแม่น้ำวิสวอก  ตั้งขึ้นเป็นเมืองในปี ค.ศ. 1354

แชชุฟมีสนามบินนานาชาติที่บินไปยังประเทศในยุโรปหลายประเทศ เป็นสถานที่ที่มีสถาบันการศึกษาระดับสูงหลายแห่ง เป็นที่ตั้งสำนักงานใหญ่ของบริษัทหลายแห่ง รวมถึงสถานกงสุลต่างประเทศ
# วาร์กลา
วาร์กลา (; เบอร์เบอร์:) เป็นเมืองหลวงของจังหวัดวาร์กลา ในทะเลทรายสะฮารา ทางทิศใต้ของประเทศแอลจีเรีย เป็นเมืองที่มีความเจริญรุ่งเรืองจากอุตสาหกรรมน้ำมัน เป็นสถานที่ตั้งของมหาวิทยาลัยหลายแห่งของแอลจีเรีย เช่น มหาวิทยาลัยวาร์กลา เทศบาลเมืองมีประชากร 133,024 คน ในปี ค.ศ. 2008 โดยเพิ่มขึ้นจาก 112,339 คน ในปี ค.ศ. 1998  มีอัตราการเจริญเติบโตของจำนวนประชากร 1.7%
# แม่น้ำวาชิตอ
แม่น้ำวาชิตอ  เป็นแม่น้ำที่มีความยาว 548 ไมล์ (882 กม.) ไหลไปทางใต้และตะวันออกผ่านรัฐอาร์คันซอและรัฐลุยเซียนา สหรัฐอเมริกา ต้นน้ำเกิดในพอล์กเคาน์ตี ทางตะวันตกของรัฐอาร์คันซอ ลงสู่แม่น้ำแบล็กในคาทาอูลาแพริช ใกล้เมืองโจนส์วิลล์ ในรัฐลุยเซียนา

วาชิตอ
วาชิตอ
# โอกัญญา (ประเทศสเปน)
โอกัญญา  เป็นเมืองเล็ก ๆ และเทศบาลทางตอนกลางของประเทศสเปน ในจังหวัดโตเลโด ตั้งอยู่เหนือสุดของที่ราบสูงที่เรียกว่า เมซาเดโอกัญญา เมืองมีสถานีรถไฟฟ้าเชื่อมต่อจากเมืองอารังคูเอซ (Aranjuez) ไปเกวงกา
# คิม ดา-ซม
คิม ดา-ซม (เกิด 6 พฤษภาคม ค.ศ. 1993) หรือชื่อในการแสดงว่า ดาซม เป็นนักร้องและพิธีกรชาวเกาหลีใต้รู้จักในสถานะอดีตสมาชิกวงซิสตาร์ และเคยอยู่ใต้สังกัดสตาร์ชิปเอนเตอร์เทนเมนต์ เธอเคยรับบทในภาพยนตร์และรายการโทรทัศน์หลายรายการ เช่น Family (2012–2013), จังหวะหัวใจต้องใช่เธอ (2013–2014), The Virtual Bride (2015), Sister is Alive (2017) และ He Is Psychometric (2019)

อาชีพ
 ก่อนเปิดตัว 
คิม ดา-ซมจบการศึกษาที่ Anyang Arts School และระดับอุดมศึกษาที่ Konkuk University Film Major ก่อนเปิดตัวเป็นนักร้อง ดา-ซมเคยเข้าและชนะการประกวดแต่งบทกวีและแต่งเพลงต่าง ๆ

 ซิสตาร์ 

ในเดือนมิถุนายน ค.ศ. 2010 ดา-ซมเปิดตัวเป็นสมาชิกของวงซิสตาร์ในมิวสิกแบงก์ของเคบีเอสด้วนนซิงเกิลเปิดตัว "Push Push"

อาชีพการแสดง
ในเดือนกรกฎาคม ค.ศ. 2012 ดา-ซมเปิดตัวในการแสดงด้วยการแสดงเป็นเด็กพังก์ไฮสกูล (high school punk) ในซิตคอม Family ขอเคบีเอส
ดา-ซิมยังปรากฏในมิวสิกวิดีโอของเพลง "Rock Ur Body" ของบอยแบนด์ VIXX ที่เผยแพร่ในวันที่ 13 สิงหาคม ค.ศ. 2012; และ "Please Don't..." ของวง K.Will ที่เผยแพร่ในวันที่ 10 ตุลาคม ค.ศ. 2012

ในเดือนมกราคม ค.ศ. 2013 ดา-ซมทำหน้าที่เป็นพิธีกรร่วมในโกลเดนดิสก์อะวอดส์ที่จัดขึ้นในประเทศมาเลเซีย ในเดือนเมษายน เธอปรากฏตัวในซิลเกิลมิวสิกวิดีโอ "Love Blossom" ของวง K.Will และในปีเดียวกัน เธอกับแสดงเป็นนักแสดงหญิงหลักในละคร Melody of Love

ในเดือนมิถุนายน ค.ศ. 2021 ดา-ซมตัดสินใจไม่ต่อสัญญากับ King Kong ของสตาร์ชิป

 ผลงานเพลง 
 วงซิสตาร์ 

ซิงเกิล
 ชื่อ ปี อันดับสูงสุด ยอดขาย (DL) อัลบั้ม KOR 
 KORHot.USWorld "You & I" with (40) 2017 100  —  — KOR: 18,492+ Vintage Box Vol. 4 "Summer or Summer" (둘 중에 골라) (กับฮโยลิน) 2021 94  97  24  How To Spend 2021 Well

ซาวน์แทร็ก
 ชื่อ ปี อันดับสูงสุด อัลบั้ม KOR "Yayaya"  (ร่วมกับคิม แท-ฮย็อง) 2014 — Melody of Love OST "You're Mine" 2015 — The Virtual Bride OST

 ผลงาน 
 ภาพยนตร์ 
 ปี ชื่อ บทบาท หมายเหตุ อ้างอิง 2015 Like a French Film Gi Hong  2016 Strange Living Together Han Geun-hye   2017 Real นักบำบัดฟื้นฟูสมรรถภาพ รับเชิญ   2022 Reverse Choi Hee-soo    

 ซีรีส์โทรทัศน์ 
 ปี ชื่อ บทบาท หมายเหตุ อ้างอิง 2012–2013  Family  Woo Da-yoon     2013–2014  Melody of Love  Gong Deul-im     2015  The Virtual Bride  Oh In-young    2017 Band of Sisters Yang Dal-hee / Sera Park    2018  Drama Special  Ms. Kim  ตอน: "Ms. Kim's Mystery"  2019  The Last Empress  Yang Dal-hee    รับเชิญ (ตอนที่ 28, 31)   He Is Psychometric  Eun Ji-soo     Beautiful Love, Wonderful Life  Kim Da-som รับเชิญ (ตอนที่ 3)   2020  Was It Love?  Joo Ah-rin     2021 Dramaworld นักสืบ รับเชิญ  2023 Kokdu: Season of Deity Tae Jeong-won Is It Fate?Kim Hye-ji 

 รายการโทรทัศน์ 
 ปี ชื่อ บทบาท หมายเหตุ อ้างอิง 2012 Strong Heart ตอนที่ 146–147 ร่วมกับอีทึกและอึนฮย็อก  2015 My Little Television ตอนที่ 9–10 กับKim Gu-raและBaek Jong-won  Law of the Jungle สมาชิกนักแสดง ใน Yap Islands  2017 Battle Trip ผู้เข้าแข่งขัน ตอนที่ 42–45 กับโซยู  2020 Law of the Jungle สมาชิกนักแสดง ใน Pohnpei 

 มิวสิกวิดีโอ 
 ปี ชื่อเพลง title ศิลปิน อ้างอิง 2012 Please Don't K.Will  2013 Love Blossom  2014 Some โซยู x Junggigo 

 หมายเหตุ
# ลีลีย็อง เจ้าหญิงแห่งเรตี
เจ้าหญิงลีเลียงแห่งเบลเยียม พระนามเดิม มารี ลีเลียง อ็องเรียต ลูซี โฌเซฟีน ฌีสแลน แบล (28 พฤศจิกายน ค.ศ. 1916 – 7 มิถุนายน ค.ศ. 2002) หรือเป็นที่รู้จักในพระนาม ลีเลียง เจ้าหญิงแห่งเรตี  เป็นพระมเหสีพระองค์ที่ 2 ในพระเจ้าเลออปอลที่ 3 แห่งเบลเยียม มีพระราชโอรส-ธิดาสามพระองค์กับพระเจ้าเลออปอลที่ 3 ได้แก่
 เจ้าชายอาแล็กซ็องดร์ (18 กรกฎาคม ค.ศ. 1942 – 29 พฤศจิกายน ค.ศ. 2009) เสกสมรสกับเลอา โวลมัน
 เจ้าหญิงมารี-คริสติน (6 กุมภาพันธ์ ค.ศ. 1951) เสกสมรสและหย่ากับพอล ดรุกเกอร์ และเสกสมรสอีกครั้งกับชอน-พอล กอร์เจส
 เจ้าหญิงมารี-แอ็สเมราลดา (30 กันยายน ค.ศ. 1956) เสกสมรสกับเซอร์ซัลวาดอร์ มอนกาดา

พระอิสริยยศ
 นางสาวแมรี ลิเลียน เบลส์ (28 พฤศจิกายน ค.ศ. 1916 – 11 กันยายน ค.ศ. 1941)
 เฮอร์รอยัลไฮเนส ลีเลียง เจ้าหญิงแห่งเรตี (11 กันยายน ค.ศ. 1941 – 7 มิถุนายน ค.ศ. 2002)
# เคานต์แห่งแฟลนเดอส์
เคานต์แห่งแฟลนเดอส์  คือบรรดาศักดิ์ของผู้ปกครองของเคาน์ตีฟลานเดอร์ที่ก่อตั้งมาตั้งแต่คริสต์ศตวรรษที่ 9 จนกระทั่งการยกเลิกในสมัยการปฏิวัติฝรั่งเศสในปีค.ศ. 1790

ในช่วงแรกของอาณาจักร ผู้ปกครองแคว้นมักจะอยู่ในบรรดาศักดิ์ มาร์เกรฟ หรือ มาร์ควิส จนกระทั่งเว้นไปในช่วงคริสต์ศตวรรษที่ 12 และต่อมาจนทำให้ตำแหน่งผู้ปกครองกลายเป็นเพียงแค่ "เคานต์แห่งแฟลนเดอส์"

บรรดาศักดิ์ในยุคปัจจุบัน

ราชวงศ์ซัคเซิน-โคบวร์คและโกทา
ตราอาร์มของเคานต์แห่งแฟลนเดอส์แห่งราชวงศ์เบลเยียม|thumb

เจ้าชายฟิลิปแห่งเบลเยียม พระราชโอรสในพระเจ้าเลออปอลที่ 1 แห่งเบลเยียม (ค.ศ. 1840 - ค.ศ. 1905)
 เจ้าชายชาลส์แห่งเบลเยียม พระราชโอรสในสมเด็จพระเจ้าอัลแบร์ที่ 1 แห่งเบลเยียม (ค.ศ. 1905 - ค.ศ. 1983)

ในยุคสมัยปัจจุบัน ตั้งแต่ปีค.ศ. 1831 เป็นต้นมา บรรดาศักดิ์ "เคานต์แห่งแฟลนเดอส์" นั้นจะพระราชทานให้กับพระราชโอรสพระองค์รอง หรือพระองค์ถัดไปของพระมหากษัตริย์   ซึ่งบรรดาศักดิ์นี้ได้ถูกยกเลิกไปในปีค.ศ. 1983  (ส่วนพระราชโอรสพระองค์ใหญ่จะมีบรรดาศักดิ์เป็น "ดยุกแห่งบราบันต์")

ราชวงศ์บูร์บง

บรรดาศักดิ์ "เคานต์แห่งแฟลนเดอส์" ยังถือเป็นหนึ่งในบรรดาศักดิ์ของพระมหากษัตริย์สเปน โดยถือเป็นเพียงบรรดาศักดิ์ตามการอ้างสิทธิ์ 

ผู้อ้างสิทธิในบรรดาศักดิ์นี้ในปัจจุบันคือ สมเด็จพระราชาธิบดีฆวน การ์โลสที่ 1
# พัก จี-มิน
พัก จี-มิน (เกิด 5 กรกฎาคม 1997 -) หรือชื่อที่ใช้ในวงการว่า จีมิน เป็นนักร้อง ชาวเกาหลีใต้ รู้จักในฐานะสมาชิกวงฟิฟทีนแอนด์ภายใต้สังกัดเจวายพีเอนเตอร์เทนเมนต์ 

 ประวัติ 
จีมิน  เกิดเมื่อวันที่ 5 กรกฎาคม 1997  เกาหลีใต้ เป็นอดีตสมาชิกวงฟิฟทีนแอนด์ (15&) จากเจวายพีเอนเตอร์เทนเมนต์ จีมินเคยอยู่ที่ประเทศไทยได้ประมาณ 7-8 ปี และเรียนโรงเรียนอินเตอร์ที่ประเทศไทย Garden International School Bangkok
 
ปี 2011 จีมินได้กลับไปประเทศเกาหลีเพื่อไปประกวด K-pop Star Season 1 และได้เป็นแชมป์ในที่สุด หลังจากเป็นแชมป์ก็ได้รับโอกาสจากค่ายวายจี เอสเอ็ม และเจวายพี และจีมินเลือกที่จะเซ็นสัญญากับเจวายพี 

จีมินได้เดบิวต์ วันที่ 9 กันยายน 2012 ในนาม ฟิฟทีนแอนด์ (15&) เป็นวงดูโอ้ คู่กับแบคเยริน ซึ่งขณะนั้นจีมินอายุเพียง 14 ปีเท่านั้น  

วันที่ 31 มีนาคม 2015 จีมินได้ solo debut และปล่อยเพลง Hopeless Love 

ปัจจุบัน ออกจากเจวายพีเอนเตอร์เทนเมนต์แล้ว เมื่อวันที่ 31 สิงหาคม 2019 และขณะนี้เป็นนักร้องอิสระ

 อาชีพ 
ปัจจุบันรู้จักกันในพิธีกรร่วมกับฮีจุนและซึงมินในรายการ After School Club เป็นนักแต่งเพลง และนักร้องที่มีพลังเสียง สามารถร้องคีย์สูงและคีย์ต่ำได้ดี 

 เปิดตัว 
เดบิวต์ในนามวง 15& ในปี 2012 และ solo เดบิวต์ ในปี 2014

 ผลงาน 
 ซิงเกิลดิจิตอล
 2555 I Dream (ฉันฝัน)
2561 jiminxjamie 
2562 stay beautiful

 ซิงเกิลเดี่ยว / ซิงเกิลร่วมกับศิลปินอื่น
YearTitle Peak chart positionsAlbumKOR GaonKOR Billboard2012 "꿈에 (In Dream)" 69  59 SBS K팝 스타 Top 8 (Digital Single) "Over The Rainbow" 9  19 SBS K팝 스타 Top 7 (Digital Single) "Rolling In The Deep" 64  49 SBS K팝 스타 SPECIAL No.2 (Digital Single) "I'll Be There" 43  61 SBS K팝 스타 Top 6 (Digital Single) "거위의 꿈 (Goose's Dream)"  111  — SBS K팝 스타 Top 5 (Digital Single) "Love On Top" 66  98 SBS K팝 스타 Top 4 (Digital Single) "Good Bye Baby" (feat. Lee Ha Yi) 57  57 SBS K팝 스타 SPECIAL No.3 (Digital Single) "You Raise Me Up" 56   57 SBS K팝 스타 Top 3 (Digital Single) "Music Is My Life" 37   69 SBS K팝 스타 Top 2 (Digital Single) "Mercy" 102   - SBS K팝 스타 SPECIAL No.4 (Digital Single) "—" หมายเหตุไม่รับการปล่อยในภูมิภาคนี้2561april fool(0401)411jiminxjamie2561I'm All Ears (다 들어줄게) - Youngjae GOT7 (영재 갓세븐) & Jimin Park - -Ready to Listen

Original soundtrack (OST)
 Year Song Title Album2013"사랑해 (I Love Goddess of Fire OST Part 42015"자꾸 보고 싶어 (I Want to Keep Seeing You)"Orange Marmalade (TV series)|Orange Marmalade OST Part 52016"떠나가지마 (Don't Go)"Dear My Friends OST Part 42017 "괜찮나요 (Say I Love You)"Meloholic OST Part 2

 ผลงานอื่นๆ 
 รายการโทรทัศน์ 
 ปี ชื่อละคร เล่นเป็น สถานีโทรทัศน์ 2554-2555 K-pop Star Season 1  ตัวเอง SBS (เอสบีเอส) 2555 Special Stars- One You Dream of Ten K-pop Star  ตัวเอง SBS (เอสบีเอส) Night Line  ตัวเอง SBS (เอสบีเอส) Strong Heart  ตัวเอง SBS (เอสบีเอส)2018sugar man2ตัวเองJTBC (เจทีบีซี)2014-ปัจจุบันAfter School Club MCArirang (อารีรัง)

 รายการวิทยุ
 Park So-Hyun's Love Game (5/10/2012) 
 Choi Hwa's Power Time (5/14/2012) 
 DOUCY escape SBS Power FM 'keoltu show' (5/17/2012)
# ซูจี
ซูจี สามารถหมายถึง

 แพ ซู-จี
 อองซานซูจี

คำใกล้เคียง
 จีซู
# กล้วยเฟอี
กล้วยเฟอี  เป็นกล้วยปลูกในสกุลกล้วย ใช้รับประทานเป็นผลไม้ พบในหมู่เกาะในมหาสมุทรแปซิฟิก โดยเฉพาะเฟรนช์พอลินีเชีย ต้นมียางสีแดงอมม่วงซึ่งใช้ทำสีย้อมและหมึกเขียนหนังสือได้ ผิวมัน เนื้อผลสีส้ม ความกว้างและความยาวของผลใกล้เคียงกัน  เป็นอาหารหลักในบริเวณหมู่เกาะในมหาสมุทรแปซิฟิก  มีเบตาแคโรทีนสูง ชื่อวิทยาศาสตร์คือ Musa × troglodytarum L.
thumb|upright|ภาพถ่ายชายชาวตาฮิติแบกกล้วยเมื่อก่อน พ.ศ. 2449
# บีเคเค (วงดนตรี)
บีเคเค  เป็นวงบอยแบนด์สัญชาติไทย ประกอบด้วยสมาชิก เติ้ล - ตะวัน จารุจินดา, เต้ - นันทศัย พิศลยบุตร, ติว - ศิวัส นฤภัย ในปี พ.ศ. 2541 - 2544 โดยมีผลงานเพลงเมื่อปี พ.ศ. 2542 

ออกอัลบั้ม ภายใต้สังกัดเมกเกอร์เฮด ในเครือจีเอ็มเอ็ม แกรมมี่ ใช้ชื่อว่า "Work Shop (เวิร์ค ช็อป)" โดยเปิดตัวด้วยเพลง "โง่" แต่เป็นที่รู้จักกับเพลง "ทำไมต้องรักเธอ"

ภายหลังในปีพ.ศ. 2543 เติ้ล ตะวัน ได้ออกอัลบั้มพิเศษร่วมกับศิลปินในสังกัดเมกเกอร์เฮด นั้นก็คือClub Love (คลับเลิฟ) และอัลบั้มเพลงประกอบละครเรื่อง น้ำพุ ทางช่อง 7 สี

หลังจากที่ยุติวงอย่างเป็นทางการแล้ว ศิลปินทั้งสามก็ได้เป็นนักแสดงสังกัดสถานีโทรทัศน์สีกองทัพบกช่อง 7

สมาชิก
ชื่อ-นามสกุลชื่อเล่นเชื้อชาติตำแหน่งในวงวันเกิดตะวัน จารุจินดา เติ้ล ไทยหัวหน้าวง นักร้องเสียงหลักนันทศัย พิศลยบุตรเต้ไทย นักร้องสนับสนุนศิวัส นฤภัย  ติวไทย นักร้องสนับสนุน

 ผลงานเพลง 
 สตูดิโออัลบั้ม (BKK) 
 รายละเอียดอัลบั้มรายชื่อเพลงอัลบั้ม
 ชื่อ: Work Shop
 ประเภท: เทป/ซีดี
 สังกัด: จีเอ็มเอ็ม แกรมมี่  โง่
 แค่เธอก็พออยู่แล้ว
 ลืมเลยดีกว่า
 ทำอย่างนี้ทำไม
 ทำไมต้องรักเธอ
 จะรักซะอย่าง
 งมงาย
 ขายคุณคนเดียว
 ขอโทษจริงๆ
 ขอแค่นี้
 อัลบั้มพิเศษ 
 อัลบั้มพิเศษภายใต้สังกัด GMM ตั้งแต่ พ.ศ. 2541 - พ.ศ. 2544 (เฉพาะเติ้ล)
รายละเอียดอัลบั้มรายชื่อเพลง Club Love
 ปี: พ.ศ. 2543
 สังกัด: เมกเกอร์เฮด 
 ClubLOVE
 รูปเหงาๆ 
 เศร้า
 ขอบาย
 ไม่ใช่ฝัน
 ปิดไม่มิด
 เชอะ!!!
 ก่อนหลับตา
 FORGET
 เฟรนด์ชิพ(FRIENDSHIP) อัลบั้มเพลงประกอบละคร น้ำพุ
 ปี: พ.ศ. 2544
 สังกัด: เมกเกอร์เฮด 
 เสียคน (เสือ ธนพล)
 รักเธอ (ไบรโอนี่)
 พระจันทร์สีน้ำเงิน (ตะวัน จารุจินดา)
 เต้นด้วยคน (บับเบิ้ล เกิร์ล , ซายน์)
 ฝันที่สวยงาม มิ้นท์ อรรถวดี
 จะไปทางไหน (ประดิษฐ์)
 หา (ตะวัน จารุจินดา)
 มามะ (แพร เอมเมอรี่)
 ไม่หยุดรักเธอ (ตะวัน จารุจินดา)
 ดึงดาว (แมทธิว ดีน)

 ผลงานการแสดง 
 ละครโทรทัศน์ 
 2543 เรื่อง สาวใช่หัวใจชิคาโก้ (เฉพาะเติ้ล)
 2544 เรื่อง หน้าต่างบานแรก (เฉพาะเต้)
 2545 เรื่อง น้ำพุ (เฉาะเติ้ล)

 มิวสิกวีดีโอ 
 2540 เพลง หรือเธอเสียดาย? ของ นาวิน ต้าร์ (เต้)
 2541 เพลง ได้ไหม ของ ไบรโอนี่ (ติว)
 2541 เพลง พอแล้ว ของ นิโคล เทริโอ (ติว)
 2541 มินิซีรีส์ กะ-โป-โล-คลับ ของ นิโคล เทริโอ (ติว)
 2541 เพลง รักไปแล้ว ของ นาวิน ต้าร์ (เต้)
# ปลาไหลเผือกน้อย
ปลาไหลเผือกน้อย  Pierre เป็นพืชในวงศ์ Simaroubaceae เป็นไม้พุ่ม มีรากแก้วขนาดใหญ่เพียงรากเดียว รากยาว สีขาวนวล รากที่มีอายุหลายปีจะมีความยาวมาก อาจยาวมากกว่า 2 เมตร ใบประกอบแบบขนนก โคนใบเบี้ยว เส้นกลางใบนูนเล็กน้อยด้านบน นูนเด่นชัดด้านล่าง ผิวใบเรียบเป็นมัน ดอกช่อแยกแขนง ออกที่ซอกใบขนานกับพื้นดิน ขนสั้นนุ่ม ไม่มีขนต่อม ดอกย่อยหลายดอก แยกเพศ สีแดงแกมม่วง กลีบดอกมีขนทั้งสองด้าน เกสรเพศผู้ 5 อัน ขนสั้นนุ่ม รังไข่ลดรูปในดอกเพศผู้ ก้านเกสรเพศเมียเรียวยาว ยอดเกสรรูปโล่ ริ้วประดับรูปสามเหลี่ยมขนาดเล็ก ร่วงง่าย หลอดกลีบเลี้ยงสั้น ผลสด ทรงรี ก้านผลสั้น เปลือกนอกบาง พบในลาวและกัมพูชา ในไทยเฉพาะทางภาคตะวันออกเฉียงเหนือ 

ปลาไหลเผือกน้อยมีฤทธิ์ทางสมุนไพรคล้ายปลาไหลเผือกใหญ่ ใช้เปลือกลำต้น แก้ไข้จับสั่น ไข้สันนิบาต ไข้ทรพิษ และแก้เบาพิการ ราก ใช้เป็นยาแก้ไข้ทุกชนิด ถ่ายพิษทุกชนิด แก้ลม แก้วัณโรค ถ่ายฝีในท้อง ขับเหงื่อ ขับพยาธิ แก้เจ็บคอ แก้กาฬโรค และรักษาความดันโลหิตสูง ถ่ายพิษเสมหะและโลหิต ใช้เป็นส่วนประกอบของยาสามราก ยาประสะเหมือดคน ยาจันทร์ลีลา ทางจังหวัดอุบลราชธานี ใช้ราก ต้มน้ำดื่ม แก้ไข้ แก้ปวด แก้ไข้มาลาเรีย ช่วยบำรุงกำลัง ฝนกับน้ำทา แก้ฝีหนอง  ฝนน้ำกิน มีรสเบื่อมา ใช้เลิกเหล้า นำรากมาผสมกับพญายา และพริกป่า ต้มน้ำกินแก้ไข้ปลาไหลเผือกน้อย

รากปลาไหลเผือกน้อยมีสารที่รสขมคือ eurycomalactone, eurycomanol และ eurycomanon ฆ่าเชื้อที่เป็นสาเหตุของโรคมาลาเรีย (Plasmodium falciparum) ในหลอดทดลอง เป็นพิษต่อเซลล์มะเร็งปอด เซลล์มะเร็งเต้านม มีฤทธิ์ฆ่าเชื้อ HIV ในหลอดทดลอง ปลาไหลเผือกน้อย
# เกาะดีเซปชัน
เกาะดีเซปชัน  เป็นเกาะในหมู่เกาะเซาท์เชตแลนด์ ใกล้กับคาบสมุทรแอนตาร์กติก ที่ได้รับคำพูดเชิงประชดว่าเป็นท่าเรือที่ปลอดภัยที่สุดในแอนตาร์กติก เกาะเป็นหลุมปล่องภูเขาไฟที่ยังคงปะทุอยู่ ที่มีความกว้างถึง 5 ไมล์ทะเล เคยก่อให้เกิดความเสียหายกับสถานีทดลองทางวิทยาศาสตร์ในปี ค.ศ. 1967 และ 1969 ก่อนหน้านี้เคยเป็นที่ตั้งของสถานีล่าวาฬ ปัจจุบันเป็นสถานที่ท่องเที่ยว และด่านหน้าของสถานีทดลองวิทยาศาสตร์ ซึ่งมีทีมวิจัยจากอาร์เจนตินาและสเปน ก่อนหน้านี้มีหลายประเทศถือสิทธิ์การปกครอง แต่ปัจจุบันปกครองโดยระบบสนธิสัญญาแอนตาร์กติก

บริเวณรอบ ๆ เกาะดีเซปชันซึ่งยังมีภูเขาไฟที่ยังคงปะทุอยู่ โดยมีหมอก คือ ควันจากภูเขาไฟลอยคุกรุ่นอยู่ตลอดเวลา ทำให้อุณหภูมิที่นี่แปลกไปกว่าที่อื่น ๆ ในแอนตาร์กติกา คือ อากาศอบอุ่น และทำให้อุณหภูมิของน้ำรอบ ๆ เกาะอุ่นไปไกลถึง 5 กิโลเมตรจากชายฝั่ง จนสามารถลงไปเล่นน้ำด้วยตัวเปล่าได้
# บลูดีมอนจูเนียร์
บลูดีมอนจูเนียร์  เป็นนักมวยปล้ำสวมหน้ากากอาชีพชาวเม็กซิกัน เขาเป็นลูกบุญธรรมของตำนานดั้งเดิม บลูดีมอน เขาเป็นนักมวยปล้ำเม๊กซิกันคนแรกและนักมวยปล้ำสวมหน้ากากคนที่ 2 ที่ได้แชมป์โลก NWA ส่วนชื่อจริงของเขาไม่เปิดเผย

ผลงานทั้งหมด
thumb|เป็นนักมวยปล้ำสวมหน้ากากประเภทลูชาลิเบร คนแรกที่ได้ แชมป์โลก NWA
Asistencia Asesoría y Administración
AAA Latin American Championship (1 สมัย)
Mexican National Atómicos Championship (1 สมัย) - with La Parka, Jr., Perro Aguayo, Jr. and Máscara Sagrada, Jr.
Mexican National Cruiserweight Championship (1 สมัย)

International Wrestling All Stars
IWAS World Light Heavyweight Championship (1 สมัย)

NWA SOUTHWEST/World of Wrestling
WOW Heavyweight Championship (1 สมัย)

National Wrestling Alliance
NWA World Heavyweight Championship (1 สมัย) 

Pro Wrestling Revolution
PWR Heavyweight Championship (2 สมัย)
PWR Tag team Chapionship (1 สมัย) - with El Hijo del Santo

Pro Wrestling Illustrated
PWI ranked him #25 of the top 500 singles wrestlers in the PWI 500 in 2010

Universal Wrestling Association
UWA World Junior Heavyweight Championship (1 สมัย)

World Wrestling Association
WWA Light Heavyweight Championship (1 สมัย)
WWA Middleweight Championship (1 สมัย)
WWA World Welterweight Championship (1 สมัย)
# วงศ์ปลาไหลเผือก
วงศ์ปลาไหลเผือกหรือSimaroubaceae เป็นวงศ์ขนาดเล็ก พบในเขตร้อน อยู่ในอับดับ Sapindales ข้อมูลทางไฟโลเจเนติกทรีที่ตีพิมพ์ใน พ.ศ. 2550 ของวงศ์นี้ แสดงความสัมพันธ์ภายในวงส์อย่างชัดเจน สกุลที่เป็นที่รู้จักกันดีคือ  Quassia และ Simarouba.

สกุล
Ailanthus Desf.
Amaroria A.Gray
Brucea J.F.Mill.
Castela Turpin
Eurycoma Jack
Gymnostemon Aubrév. & Pellegr.
Hannoa Planch.Iridosma Aubrév. & Pellegr.
Laumoniera Noot.
Leitneria Chapm.
Nothospondias Engl.
Odyendea Pierre ex Engl.
Perriera Courchet
Picrasma BlumePicrolemma Hook.f.
Pierreodendron Engl.
Quassia L.
Samadera Gaertn.
Simaba Aubl.
Simarouba Aubl.
Soulamea Lam.

สกุลที่ตัดออก
Allantospermum Forman → Ixonanthaceae
Alvaradoa Liebm. → Picramniaceae
Desbordesia Pierre ex Tiegh. → Irvingiaceae
Harrisonia R.Br. ex A.Juss. → Rutaceae
Irvingia Hook.f. → IrvingiaceaeKirkia Oliv. → Kirkiaceae
Klainedoxa Pierre ex Engl. → Irvingiaceae
Picramnia Sw. → Picramniaceae
Pleiokirkia Capuron → Kirkiaceae
Recchia Sessé & Moc. ex DC. → Surianaceae